કમિશનરેટ ઓફ ટ્રાન્સપોર્ટ, ગુજરાત દ્વારા જાહેર થયેલા આંકડાં મુજબ વર્ષ રાજ્યમાં ૨૦૧૭માં કુલ ૧૯,૦૮૧ રોડ અકસ્માત થયા હતા, જેમાં ૭,૨૮૯ લોકોના મૃત્યુ થયા હતા. જ્યારે ૧૬,૮૦૨ વ્યક્તિને ઈજા પહોંચી હતી. ઈજા પામેલા લોકોમાં ઘણાએ પોતાના અંગો ગુમાવવા પડ્યા હતા. ગુજરાતમાં દર વર્ષે સરેરાશ ૨૦ હજાર રોડ અકસ્માત થાય છે. જેમાં સંખ્યાબંધ લોકોને ગંભીર ઈજાના કારણે હાથ-પગ અથવા અન્ય અંગો ગુમાવવા પડે છે. આવા લોકો માટે કૃત્રિમ અંગો બનાવવા માટેનો સાડા ચાર વર્ષનો ઓર્થોટિક્સ એન્ડ પ્રોસ્થેટિક્સ કોર્સ અમદાવાદ સિવિલ સ્થિત પેરાપ્લેજીયા ઈન્સ્ટિટ્યૂટમાં ચાલી રહ્યો છે.